Марко Ганчев
Успех

chitanka.info

С преструвка или без преструвка,

ала с милувка и целувка

като жена дойде успеха

при теб и връхната й дреха

лежи преметната на стола.

Във утрото, додето гола

тя още нежи се в леглото,

навън загледан през стъклото,

ти питаш се: но докога ли

ще идва с мене да се гали?

А отговорът е естествен:

любовник ли или съпруг

си неин, все ще иде с друг,

престанеш ли да си мъжествен.

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.